text: বড় চোখা (বৈজ্ঞানিক নাম: Ilisha megaloptera) (ইংরেজি: Big-eye ilisha) হচ্ছে Pristigasteridae পরিবারের Ilisha গণের একটি স্বাদুপানির মাছ।
  
  বর্ণনা
  দেহ অত্যন্ত চাপা। পৃষ্ঠদেশ প্রায় সোজা, মুখ থেকে পায়ু পর্যন্ত সুস্পষ্টভাবে উত্তল। ম্যাক্রিলা চোখের মাঝ বরাবর ঠিক নিচ পর্যন্ত প্রসারিত। এরা ময়লা আবর্জনা খেয়ে পানি দূষণ নিয়ন্ত্রণ করে।
  
  বিস্তৃতি
  ভারত মহাসাগর (বোম্বে থেকে বঙ্গোপসাগর), জাভা সাগরে এই মাছ প্রচুর পাওয়া যায়।
  
  স্বভাব ও আবাসস্থল
  এরা সাধারণত মাছ, এসেশনস ও অ্যাম্ফিপড়স খাদ্য হিসেবে গ্রহণ করে। এরা উপকুলীয় প্রজাতি, মেঘনা নদী ও এর শাখা প্রশাখায় প্রচুর পরিমাণে পাওয়া যায়। পদ্মা নদীতে ধরা পড়ে। জোয়ার-ভাটা অঞ্চলে এই মাছ ক্রমান্বয়ে উপরের দিকে সাঁতরায়। বর্ষাকালে চাঁদপুরের নিকট নদীতে অধিক পরিমাণে ধরা পড়ে।
  
  বাংলাদেশে বর্তমান অবস্থা এবং সংরক্ষণ
  আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি এখনও হুমকির সম্মুখীন নয়। এই মাছে অবতরণ পরিসংখ্যান তেমন পাওয়া যায় না।
  
  আরও দেখুন 
   বাংলাদেশের মাছের তালিকা
   বাংলাদেশের স্বাদুপানির মাছের তালিকা
   বাংলাদেশের সংরক্ষিত মাছের তালিকা
  
  তথ্যসূত্র
  
  বিষয়শ্রেণী:বাংলাদেশের মাছ
  বিষয়শ্রেণী:ভারতের মাছ
  বিষয়শ্রেণী:মায়ানমারের মাছ
  বিষয়শ্রেণী:ইন্দোনেশিয়ার মাছ
  বিষয়শ্রেণী:থাইল্যান্ডের মাছ
  বিষয়শ্রেণী:স্বাদু পানির মাছ
  বিষয়শ্রেণী:ভারত মহাসাগরের মাছ
  বিষয়শ্রেণী:বঙ্গোপসাগরের মাছ
title: বড় চোখা